Det var et stjernespækket line-up der stod for underholdningen til Årets Nordjyde anno 2021 på Vendsyssel Teater. Den top-aktuelle Troels Gustavsen fik lov til at åbne ballet med sit nummer 'Lykkelig fortabt', som du kan høre lige her. Han spillede senere i showet yderligere to numre, 'Knuste hjerter' og 'Giv mig tid'. De numre kan du nyde lige her. Skuespiller og sanger Trine Gadeberg, der er fast inventar i Hjørring Revyen, som også har til huse på Vendsyssel Teater, optrådte til Årets Nordjyde Du kan se hendes smukke fremførsel af nummeret 'Trane hymne' lige her. Chief 1, der bærer det borgerlige navn Lars Pedersen, var også med til at skabe en fantastisk stemning i Hjørring med intet mindre end tre numre. Først 'Højt over skyerne', dernæst en urpremiere på nummeret 'Drømmefanger' og til sidst hittet 'Alt er godt'. Du kan se alle de tre festlige optrædener her. Som traditionen byder, havde et upcoming, nordjysk navn også fundet vej til scenen ved Årets Nordjyde. I år var den plads givet til bandet Vingard, der har vundet Band Battle. Bandet optrådte med numrene 'Tragedy of love' og 'Dreams', som du kan se her:
Alexander Møller Nielsen var den helt store vinder, da han torsdag aften blev kåret som Årets Nordjyde - men inden da havde både publikum på Vendsyssel Teater og seerne hjemme i stuen, vundet sig en gedigen omgang underholdning.